OpenLLM-France/wikimedia huggingface dataset:
# Miguel Tomé

Miguel Tomé Oroz (Iruñea, Nafarroa Garaia, 2001eko otsailaren 5a) Euskal Herritar futbolaria da. Erdilari postuan aritzen da.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Missouri State | NCAA | 2020/21 | - | - | - | - | - | - | - | - | - | - | - | - | - | - |
| Missouri State | Denera | Denera | - | - | - | - | - | - | - | - | - | - | - | - | - | - |
| Subiza | 3.F | 2021/22 | 24 | 2 | - | - | - | - | - | - | - | - | - | - | 24 | 2 |
| Subiza | Denera | Denera | 24 | 2 | - | - | - | - | - | - | - | - | - | - | 24 | 2 |
| Osasuna Promesas | 2.F | 2021/22 | 1 | 0 | - | - | - | - | - | - | - | - | - | - | 1 | 0 |
| Osasuna Promesas | Denera | Denera | 1 | 0 | - | - | - | - | - | - | - | - | - | - | 1 | 0 |
| Subiza | 3.F | 2022/23 | 27 | 1 | - | - | - | - | - | - | - | - | - | - | 27 | 1 |
| Subiza | Denera | Denera | 27 | 1 | - | - | - | - | - | - | - | - | - | - | 27 | 1 |
| Cirbonero | 3.F | 2023/24 | 30 | 1 | - | - | - | - | - | - | - | - | - | - | 30 | 1 |
| Cirbonero | 3.F | 2024/25 | - | - | - | - | - | - | - | - | - | - | - | - | - | - |
| Cirbonero | Denera | Denera | 30 | 1 | - | - | - | - | - | - | - | - | - | - | 30 | 1 |
| Ibilbide osoan | Ibilbide osoan | Ibilbide osoan | 82 | 4 | - | - | - | - | - | - | - | - | - | - | 82 | 4 |

## Kanpo estekak

* Profila
* Datuak: Q130212244
# Naroa Uriarte

Naroa Uriarte Urazurrutia (Bilbo, 2001eko otsailaren 5a) bizkaitar futbolaria da, atzelari postuan aritzen dena. 2016az geroztik Athletic Club B futbol taldean jokatzen du.
Bizkerre taldean eta Athletic futbol taldeko beheko mailetan hazi zen. 2020ko otsailaren 22an lehen taldearekin debuta egin zuen.

## Estatistikak

| Taldea | Maila | Denboraldia | Liga | Liga | Kopa | Kopa | Denera | Denera |
| Taldea | Maila | Denboraldia | JP | G | JP | G | JP | G |
| Athletic Club B | 2. | 2016/17 | 20 | 1 | 4 | 0 | 24 | 1 |
| Athletic Club B | 2. | 2017/18 | 22 | 2 | 3 | 0 | 25 | 2 |
| Athletic Club B | 2. | 2018/19 | 19 | 4 | 4 | 0 | 23 | 4 |
| Athletic Club B | 2. | 2019/20 | 21 | 3 | 0 | 0 | 21 | 3 |
| Athletic | 1. | 2019/20 | 1 | 0 | 0 | 0 | 1 | 0 |

## Erreferentziak

* 1 2 Athletic. Naroa Uriarte Urazurrutia. (Noiz kontsultatua: 2020ko martxoaren 17a).
* Datuak: Q87827946
# Sulpirida

Sulpirida konposatu organiko aromatikoa da C$_{15}$H$_{23}$N$_3$O$_4$S formula duena, amiden klasekoa, sulfonamiden azpiklasekoa eta bentzamiden taldekoa. Sulpiridark levo isomero bat du, lebosulpirida, eta antzeko ezaugarriak ditu. Solido narritagarria da. Disolbaezina da ohiko disolbatzaileetan.
Sulpirida dopamina-antagonista da eta ezaugarri hori medio botika antipsikotiko, antidepresibo eta antiemetiko gisa usatzen da eskizofrenia, depresioa eta antsietatea tratatzeko. Espainian Dogmatil eta Psicocen markekin eta botika generiko moduan merkaturatzen. Pilula edo injekzio gisa hartzen da.
Albo-ondorioen artean loa nahastea, emakumezkoengan hilekoa nahastea, gizonengan bularrak handitzea eta dosi handietan sindrome estrapiramidala aipa daitezke.

## Sintesia

Sulpirida sintetizatzeko hainbat bide aipatzen dira literaturan. Azido 2-klorobentzoikotik eta azido 2-hidroxibentzoikotik abiatzen dira batzuk edo bentzamida baten klorosulfonaziotik beste batzuk.

## Erreferentziak

* ↑ (Ingelesez) PubChem. «Sulpiride» pubchem.ncbi.nlm.nih.gov (Noiz kontsultatua: 2025-03-11).
* ↑ «★ Sulpirida 🥇» www.vademecum.es (Noiz kontsultatua: 2025-03-11).
* ↑ Kleemann, Axel, ed. (2001). N-Z and indexes (A-Z). (4. ed. argitaraldia) Thieme ISBN 978-1-58890-031-9. (Noiz kontsultatua: 2025-03-11).
* ↑ «sulpiride (CHEBI:32168)» www.ebi.ac.uk (Noiz kontsultatua: 2025-03-11).

## Kanpo estekak

* Datuak: Q422418
* Multimedia: Sulpiride / Q422418
# Autobus

Autobusa pertsona-kopuru handiak garraiatzeko erabiltzen den gurpildun garraiobide luzea da. Autobusak tamaina eta mota askotakoak izan daitezke, eta 8tik ehunka bidaiari arte eraman ditzakete. Autobusak oso erabiliak dira garraio publikoko zerbitzuetan.
Autobus-motarik arruntena gorputz bakarrekoa da, baina badaude bi gorputz edo gehiagokoak edo bi solairukoak ere. Bestalde, autobus txikiagoak ere erabiltzen dira, minibus edo mikrobus deiturikoak. Normalean autobusen energia-iturria barne-errekuntzako motorra da, nahiz eta hasierako ereduek zaldiak erabiltzen zituzten. Trolebusak, berriz, argindarrez mugitzen dira.

## Etimologia

Hasieran garraio-mota honi omnibus zeritzon, latinezko omnes ("denok") hitzetik, eta denontzat (garraio publikoa) zela adierazten zuen. Motordun garraioak zaldi bidezkoa ordezkatu zuenean, 1905. urtetik aurrera, omnibus motordunari autobus deitzen hasi zitzaion. Gaur egun horixe da hitzik erabiliena.

## Historia

Lehen autobus-linea publikoa 1662an sortu zuen Blaise Pascal-ek, baina bertan behera geratu zen 15 urte geroago, eta ez zen antzeko zerbitzurik egon XIX. mendeko bigarren hamarkadara arte. Hasierako busak zaldiz mugitzen ziren eta taxien eta diligentzien arteko nahastea ziren. 1830etik aurrera lurrunez mugitutako autobusak sortu ziren. Aldi berean, harien sistema baten bidez argindarra jaso eta energia horrekin mugitzen ziren trolebusak asmatu ziren. Barne-errekuntzako motorra baliatu zuten lehen autobusak automobilaren sorrerarekin bat etorri ziren. Mota honetako lehen autobusa 1895ean agertu zenetik, eredu berriak sortu ziren XX. hamarkadan, gaur egun ezagutzen diren autobus-motak sortu arte 1950eko hamarkadan.

## Kanpo estekak

* Datuak: Q5638
* Multimedia: Buses / Q5638
* ↑ (Frantsesez) http://www.herodote.net/histoire/evenement.php?jour=18260810 (2008/06/13)
# Anker

Anker 2019. urtean Brinkola-n (Gipuzkoa), sorturiko Euskal Metal talde bat da. Hasierako laukote ofiziala Eneko Altzelai, Joanes Legarda-Ereño, Jon Unzurrunzaga eta Urko Ventureira-k osatu zuten.

## Historia

Anker taldearen sorrera 2019ko udan izan zen, Legazpiko Brinkola auzoan. Eneko Altzelai eta Joanes Legarda-Ereño garaje batean elkartu ziren lehen kantuak sortzeko eta ikasteko. Handik gutxira, Jon Ander Arnaiz batu zen taldera. Hilabete batzuk beranduago, Urko Ventureira sartu zen baxujole gisa. Azkenik, boskotea Jon Unzurrunzaga baterijoleak osatuko zuen, eta Subeltza musika elkarteko lokaletan sartzea lortu zuten "Death Rituals" gisara.
Elbereth taldearen babesarekin lehen laneko abestiak konposatzen aritu ziren pandemia iritsi zen arte. 2020 urtea bukatzear zela Jon Anderrek taldea utzi zuen, eta laukote gisa jarraitu zuten aurrera. Era berean, Anker izena hartzea erabaki zuten.
2021eko Urriaren 10ean "Gizagaitza" diska kaleratu zuten Aimar Ibarzabalek Ilunprodukzioetan grabatua, eta ondorengo bi urteak haren gira egiten jardun zuten. Bira amaitu ostean Urkok taldea uztea erabaki zuen eta ordutik aurrera Unax Anzak hartu zuen baxujole izatearen ardura.
Ordutik, bi urte eman zituzten haren lehen lanaren bira egiten. 2023ko Urriaren 10ean, Gizagaitza diska atera eta bi urte beranduago, zehazki, haien bigarren lan luzea "Lurperatutako Istorioak" izenarekin kaleratu zuten.
Kontzertuz beteriko bi urteren ondoren, 2025-eko urtarrilean Unax Anzak eta Ankerrek beraien bideak banatzea erabaki zuten. Handik aurrera, kontzertuei jarraipena emateko Aimar Ibarzabal (Aimar Metal) Diabulus In Musica taldeko kitarjolea eta ordurarteko Anker taldeko soinu teknikari eta grabaketa teknikari (Ilun Produkzioak) izateaz gain kitarra eta ahotsarekin lagunduko die hurrengo 3 kontzertuetan.

## Taldekideak
### Gaur Egun

* Joanes Legarda-Ereño: Kitarra elektrikoa eta abeslaria.
* Jon Unzurrunzaga: Bateria eta abeslaria.
* Eneko Altzelai: Kitarra

### Lehenagokoak

* Jon Ander Arnaiz: Kitarra elektrikoa (2019-2020).
* Urko Ventureira: Baxua eta koro guturalak (2019-2023).
* Unax Anza: Baxua (2023-2025).

### Kronologia
## Diskoak

* Gizagaitza (2021, IlunProdukzioak)
* Lurperatutako Istorioak (2023, IlunProdukzioak)

### Bideoak

* "Ekaitza"
* "Eromenaren Senide"
* "Garai Berri Baten Hasiera"
* "Izengabea + Lurperatutako Istorioak"
* "Erretako Malkoak"

## Kanpo estekak

* Bandcamp
* Instagram
* Facebook
* Spotify
# Salvatore Garau

Salvatore Garau (Italia, 1953) italiar margolari, eskultore eta arte kontzeptualeko artista bat da.

## Biografia

Salvatore Garauk bere ibilbide artistikoa hasi zuen Stormy Six rock progresiboko taldean musikari gisa, baina gero margolaritza eta eskultura landu zituen. Ezaguna da bere «ikusiezinezko eskulturengatik», non espazioa eta ideia artelanean elementu nagusi bihurtzen baitira. Bere lan ospetsuenetako bat, Io Sono (Ni naiz), 2021ean saldu zen artelan immaterial gisa, eta eztabaida sortu zuen arte garaikidearen mugen inguruan.

## Ikus, gainera

* Arte kontzeptuala
* Minimalismoa
* Arte garaikidea

## Kanpo estekak

* Datuak: Q16977527
* Multimedia: Salvatore Garau / Q16977527
# Jacquette Montbrongoa

Montbrongo Jacquette edo Montberon (1542-1598ko ekainaren 28a) XVI. mendeko arkitektoa izan zen, Katalina Medicikoa eta Luisa Lorrenakoa erreginen ohorezko dama.

## Biografia

1558an, André de Bourdeillerekin ezkondu zen, sei seme-alaba izan zituen eta 1582an hil zen senarra, bere ondasunen arduradun utzita.Mathan gaztelu bat eraikiarazi zuen, Sebastiano Serlioren liburuetan irakurritako Italiako arau arkitektonikoak oinarri dituena.
Katalina Medici ama erreginaren dama kutunetako bat izan zen 1587an, eta ondoren bere lurretara itzuli zen 1588an. Orduan biltzen duen gorteak bere koinatu Pierre de Brantôme eta Jean de Champagnac zituen. Erlijio-gerretan, Mathako gazteluan setiatu zuen Condeko printzeak 1588an, eta uko egin zion han errefuxiatutako katolikoak entregatzeari.
1589an, erreginarengik 4 000 ezkutuko ondarea jaso zuen, eta Errenazimentu estiloko gaztelu bat eraikitzeko erabili zuen, antzinakotik gertu, Bourdeillesen, Perigordean, berak zuzentzen duena. Italiarren eraginak Matharenak baino indartsuagoak dira.
1598an hil zen eta bere hileta-otoitza bere koinatuak, Brantôme idazleak, idatzi zuen.

## Ikus, gainera

* Emakumeak arkitekturan

## Erreferentziak

* ↑ Lebeaux, 2011, § 1.
* ↑ Lebeaux, 2011, § 16-17.
* ↑ Lebeaux, 2011.
* ↑ Lebeaux, 2011.
* ↑ Madeleine Lazard, « Jacquette de Montbron, une bâtisseuse humaniste », dans Royaume de fémynie : pouvoirs, contraintes, espaces de liberté des femmes de la Renaissance à la Fronde (communication de congrès), Paris, H. Champion, 1999 (ISBN 2745302892, résumé Txantiloi:Wayback).
* ↑ «Inventaire général du patrimoine culturel» www.culture.gouv.fr.
* ↑ Lebeaux, 2011.

## Bibliografia

* Mélanie Lebeaux, «Jacquette de Montbron (1542–1598), Renaissanceko femme « Jacquette de Montbron (1542–1598), femme « architecte » de la Renaissance entre Angoumois et Périgord. CXVII, 545-560 or.. Jacquette de Montbron (1542–1598), femme « architecte » de la Renaissance entre Angoumois et Périgord. CXVII, 545-560 or.., Angoumois eta Périgord CXVII artean. Jacquette de Montbron (1542–1598), femme « architecte » de la Renaissance entre Angoumois et Périgord. CXVII, 545-560 or.. , no 3,.

## Kanpo estekak

* Datuak: Q34337355
* Multimedia: Jacquette de Montbron / Q34337355
# Virginia Greiner

Virginie Greiner (Saint-Germain-en-Laye, 1969ko irailaren 3a) komiki-gidoilari frantziarra da.

## Biografia

Virginie Greiner Saint-Germain-en-Laye-n jaio zen. Zuzenbide ikasketak egin ondoren, BoDoï hilabetekarian kolaboratu zuen komikigintzaren munduko kronikak idazten. 2002an Le Couloir ipuina idatzi zuen, Librio argitaletxeko Fées, Sorcières et Diablesses bilduman argitaratu zena. Greinerrek taularatu ohi dituen heroiak «emakume gutxietsiak izaten dira, inork ez dizkie beren merezimenduak aitortzen». Feminista konprometitua da, Collectif des créatrices de bande dessinée contre le sexisme elkarteko kide da, eta komikiaren munduan emakumeen eta gizonen parekotasunaren alde lan egiten du.
2005ean, Annabel marrazkilariarekin elkarlanean, bere lehen albuma argitaratu zuen Clair de Lune etxean: Willow Place, «Conan Doyleren idazki espiritistetan» inspiratua. Hurrengo urtean, zenbait egileren ilustrazioak jasotzen dituen En mâle de nus bildumako testuak idatzi zituen. Bilduma kolektibo horrek balorazio desberdinak izan zituen kritikaren aldetik.
2009an, Greinerrek, Frank Giroud bere ezkontidearekin batera, Marianne Duvivier-ek marraztutako Secrets komiki saileko Pâques avant les Rameaux lehen liburukiaren gidoia idatzi zuen; 2010ean Greinerrek eta Giroudek, berriz ere elkarlanean, Destins komiki-seriaren bigarren liburukia, Daphné Collignonek marraztutako Le Fils albuma idatzi zuten.
Urte berean, Christelle Pententekin tandemean, Hypathie agertzen da, Sorginak izeneko diptiko baten bigarren zatia, izen bereko pertsonaiari buruzkoa.
* ↑ (Frantsesez) Vergnoux, Martine. (2018-04-16). «Mirmande. Il était une fois... Virginie Greiner fait redécouvrir “Des destins oubliés”» www.ledauphine.com (Noiz kontsultatua: 2025-03-14).
* ↑ (Frantsesez) MAGNERON, Philippe. «Greiner, Virginie - Bibliographie, BD, photo, biographie» www.bedetheque.com (Noiz kontsultatua: 2025-03-14).
* ↑ «Le Couloir - Editions de l'ouvrage - nooSFere» www.noosfere.org (Noiz kontsultatua: 2025-03-14).
* ↑ Velvet, Purple. (samedi 30 octobre 2010). «Le Cabinet de Curiosité(s): Fées, sorcières et diablesses - Collectif» Le Cabinet de Curiosité(s) (Noiz kontsultatua: 2025-03-14).
* 1 2 (Frantsesez) «Lons-le-Saunier. Virginie Greiner, présidente d’honneur de cette édition» www.leprogres.fr 2017-12-08 (Noiz kontsultatua: 2025-03-14).
* 1 2 (Frantsesez) Jaillet, Guy. (2015-12-10). «Venir à Cousance c'est créer un lien» Le Progrès..
* ↑ (Frantsesez) Garcia, Laure. (2006-07-06). «Sifflets : Cucul la praline» L'Obs..
* ↑ (Frantsesez) Peneaud, François. «En Mâles de nus - Virginie Greiner & Collectif - Attakus» ActuaBD (Noiz kontsultatua: 2025-03-14).
* ↑ (Frantsesez) Ollivier, D. «Secrets - Pâques avant les Rameaux Pâques avant les rameaux» www.bdgest.com (Noiz kontsultatua: 2025-03-14).
* ↑ (Frantsesez) Gianati, L. (2010-02-11). «Destins 2. Le Fils» BD Gest (Noiz kontsultatua: 2025-03-14)..
* ↑ D. Ollivier. (02/03/2009). Secrets - Pâques avant les Rameaux 1. Pâques avant les rameaux. ..
* ↑ Brieg F. Haslé. (avril 2010). «Sorcières, t. 1 & t. 2 : envoûtantes sorcières» dBD (42): 80...
# Epicauta parvulus

Epicauta parvulus Meloidae familiako kakalardo espeziea da. Ameriketako Estatu Batuetako intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Epicauta leucocoma

Epicauta leucocoma Meloidae familiako kakalardo espeziea da. Mexikoko intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎

## Kanpo estekak

* Datuak: Q2145466
# Epicauta flavocinereus

Epicauta flavocinereus Meloidae familiako kakalardo espeziea da. Ameriketako Estatu Batuetako intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Epicauta sulcicollis

Epicauta sulcicollis Meloidae familiako kakalardo espeziea da. Brasilgo intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Epicauta talpa

Epicauta talpa Meloidae familiako kakalardo espeziea da. Argentinako intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Nico Williams

Nicholas "Nico" Williams Arthuer (Iruñea, Nafarroa Garaia, 2002ko uztailaren 12a) Euskal Herritar futbolaria da.

## Biografia

Aurrelari jokatzen du, Taxoar eta Lezamako harrobietan hezia da. Iñaki Williams Athleticeko aurrelariaren anaia gaztea da. 2013tik Athleticen jokatzen duena, hasieran kategoria txikietan, 2019-20an Baskonian urtebetez eta 2020-21ean Bilbao Athletic-en eta 2020-21 denboraldi horretan hasi ziren anaia biak elkarrekin jokatzen Athletic-en talde nagusian.
Nicoren ama Maria Arthuer Liberian jaio zen, eta oso gaztetik Ghanara joan zen bizitzera Liberiako gerra zibiletik ihesi. Mariak Felix Williams ezagutu zuen Buduburamgo errefuxiatu eremuan, eta Europaraino 3.500 kilometroko bidea egin zuten elkarrekin, errepidez. Etortzear zeuden seme-alabentzat bizileku hobea nahi zuten. Melillatik Bilbora jo zuten, eta han Iñaki Mardones apaizaren laguntza jaso zuten; haren omenez jarri zioten Iñaki seme zaharrenari. Handik gutxira Iruñera mugitu ziren lanagatik, eta gero aita Londresera joan zen, lanagatik orobat. Iñakik bere lehen kontratu profesionala sinatu zuenean, aita familia osoarekin bildu zen berriro, zazpi urte geroago. Nico Williams Iñakiren anaia da, 1994an jaioa, 2013tik Athleticen jokatzen duena, hasieran kategoria txikietan .eta 2020-21 denboralditik biak jokatzen dute elkarrekin Athetic-en talde nagusian.

## Kirol ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2019/20 | 4 | 0 | - | - | - | - | - | - | | | - | - | 4 | 0 |
| Baskonia | Denera | Denera | 4 | 0 | - | - | - | - | - | - | | | - | - | 4 | 0 |
| Bilbao Athletic | 2.B | 2020/21 | 26 | 9 | - | - | - | - | - | - | | | - | - | 26 | 9 |
| Bilbao Athletic | Denera | Denera | 26 | 9 | - | - | - | - | - | - | | | - | - | 26 | 9 |
| Athletic | 1. | 2020/21 | 2 | 0 | 0 | 0 | - | - | - | - | | | 0 | 0 | 2 | 0 |
| Athletic | 1. | 2021/22 | 34 | 0 | 4 | 2 | - | - | - | - | - | - | 2 | 1 | 40 | 3 |
| Athletic | 1. | 2022/23 | 36 | 6 | 7 | 3 | - | - | - | - | - | - | - | - | 43 | 9 |
| Athletic | 1. | 2023/24 | 31 | 5 | 6 | 3 | - | - | - | - | - | - | - | - | 37 | 8 |
| Athletic | 1. | 2024/25 | - | - | - | - | - | - | - | - | - | - | - | - | - | - |
| Athletic | Denera | Denera | 103 | 11 | 17 | 8 | - | - | - | - | - | - | 2 | 1 | 122 | 20 |
| Ibilbide osoan | Ibilbide osoan | Ibilbide osoan | 133 | 20 | 17 | 8 | - | - | - | - | - | - | 2 | 1 | 152 | 29 |

## Tituluak

* 23-24 Kopa
* 2024 UEFA Euro

## Erreferentziak

* ↑ Magro Eizmendi, Imanol. (2017-08-05). Ahomentan. (Noiz kontsultatua: 2017-08-06).

## Kanpo estekak

* Fitxa - www.athletic-club.eus
* Datuak: Q104414736
* Multimedia: Nico Williams / Q104414736
# Sigurd II.a Norvegiakoa

Sigurd Haraldsson (antzinako eskandinavieraz: Sigurðr Haraldsson; 1133 – Bergen, 1155eko ekainaren 10a), edo Sigurd II.a edo Sigurd Munn (Sigurd Ahoa) Norvegiako erregea izan zen 1136tik hil zen arte.
Harald Gille erregearen eta Thora Guttormsdotterren semea izan zen. 1136an bere aita hil ondoren errege izendatu zuten eta Inge eta Magnus anaiekin batera gobernatu zuen. Sigurd Slembe eta Magnus IV.a erregegaien aurka borrokatu zuten, 1139an garaitu zituztenak.
Ondoren, bakealdi bat izan zen, eta norvegiar nobleziak herrialdeko gobernuan lagundu zuen erregeen adin txikitasunean. Magnus laster hil zen eta 1142an Eystein izeneko beste anaia bat etorri zen Eskoziatik eta errege ere izendatu zuten.
1152an Nicolas Breakspear aita santuaren ordezkaria iritsi zen Norvegiara eta Nidarosko artzapezpikutza sortu zuen.
Hiru anaiak hazi zirenean, elkarren arteko liskarrak hasi ziren. 1155ean Bergenen bildu ziren bakea lortzen saiatzeko. Ingek Sigurd eta Eystein salatu zituen tronua kentzen saiatzeagatik. Ekainaren 10an, Ingek Sigurd zegoen etxea erasotzeko eta hiltzeko agindu zuen. Horrela hasi zen Norvegiako gerra zibilaren bigarren fasea, 1208ra arte iraun zuena.

## Genealogia

Zuhaitz genealogikoa :
Haakon II.a Norvegiakoa
Haakon the Crazy
Cecilia Sigurdsdatter
Inge II.a Norvegiakoa
Sigurd Lavard
Ingeborg Sverkersdottir
Magnus III.a Norvegiakoa
Harald IV.a Norvegiakoa
Sigurd II.a Norvegiakoa
Cecilie (?)
Thora Guttormsdatter
Sverre of Norway
Haakon III.a Norvegiakoa
Sigurd Markusfostre
Christina of Norway
Erling Sverkersson
Erik Sigurdsson
Magnus Eriksson
Harald Sigurdsson :

## Kanpo estekak

* Datuak: Q350498
* Multimedia: Sigurd II of Norway / Q350498
# Garraioa Melillan

Melilla hiri autonomoa da, Afrika iparraldean. Aireportua, portua eta errepideak ditu.

## Aireko garraioa

Melillan aireportu nazional bat dago, Melillako Aireportua ( IATA : MLN, OACI : GEML ), pista asfaltatu bat eta terminal bat dituena. Madril, Bartzelona, Malaga, Kanaria Handia eta Palmarako hegaldiak ditu.
Melillako aireportua hub gisa duten airelinea batzuk honako hauek dira: Melilla Airlines, Ryjet, Airmel edo Pauknair .

## Itsas garraioa

Portu bat dago, Malaga, Almeria eta Motrilera ferry-konexioa duena.

## Errepideak

Melillan 28 kilometro errepide daude. Kilometro horietatik, 27 noranzko bakoitzean errei bakarra duten bideak dira, eta kilometro batek bakarrik ditu errei bat baino gehiago. Ez dago autobiderik hiri autonomo osoan.

### Mugako pasabideak

Melilla eta Maroko arteko mugan 4 pasabide daude, eta garrantzitsuena Beni Enzar da.

## Tren bidezko garraioa

Melillan ez dago trenbiderik.

## Autobusa

Melilla hiriak 6 autobus linea ditu:
* 1. linea: Barrio Chino - García Cabrelles
* 2. linea: Espainia plaza - Benienzar muga
* 3. linea: Reala - General Marina
* 5. linea: Torres Quevedo plaza - Cabrerizas
* 6. linea: Torres Quevedo plaza - Mariguari
* 7. linea: García Cabrelles - Farhana

## Erreferentziak

* ↑ «Destinos - Aeropuerto de Melilla - Aena.es» www.aena.es.
* ↑ Ciudad Autónoma de Melilla - Líneas de Autobuses. .
# Sivatherium

Sivatherium ("Shivaren piztia", Shiva eta therium-etik, antzinako grezierazko θηρίον - thēríon latinizatua) Afrika eta Eurasiako zehar hedatu zen jirafa genero desagertua da. Sivatherium giganteum espeziea, pisuaren arabera, ezagutzen den jirafa handienetakoa da, eta garai guztietako hausnarkari handienetakoa ere bai.
Sivatherium Miozeno amaieran (duela 7 milioi urte inguru) sortu zen Afrikan eta Pleistozeno goiztiarra arte (Kalabriar) iraun zuen duela milioi bat urte inguru arte.
# Quiché (departamendua)

Quiché Guatemalako mendebaldeko departamendua da. Iparraldean Mexikorekin du muga, hegoaldean Chimaltenango eta Sololá departamenduekin, ekialdean Alta Verapaz eta Baja Verapazekin, eta mendebaldean Totonicapán eta Huehuetenangorekin. 8.378 km²ko eremua du eta 2012an 985,690 biztanle zituen. Departamenduko hiriburua Santa Cruz del Quiché da, baina ezagunagoa eta garrantzizkoagoa da Chichicastenango hiria, inguru hartako amerindiarren salerosketa- eta erlijio-gune nagusia.

## Ekonomia

Nekazaritza (kotoia, tabakoa, kafea, zerealak) eta abeltzaintza (behiak, ardiak) dira ekonomia-jarduera nagusiak.

## Udalerriak

* Santa Cruz del Quiché
* Canillá
* Chajul
* Chicamán
* Chiché
* Chichicastenango
* Chinique
* Cunén
* Ixcán
* Joyabaj
* Nebaj
* Pachalum
* Patzité
* Sacapulas
* San Andrés Sajcabajá
* San Antonio Ilotenango
* San Bartolomé Jocotenango
* San Juan Cotzal
* San Pedro Jocopilas
* Uspantán
* Zacualpa

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ República de Guatemala (2012): Caracterización estadística Ine.gob.gt

## Kanpo estekak

* Datuak: Q669802
* Multimedia: Quiché Department / Q669802
# Casper Van Dien

Casper Robert Van Dien Jr. (1968ko abenduaren 18a, Milton, Florida), estatubatuar aktore bat da.
Antzeztutako film nabarmenen artean honakoak daude, Starship Troopers (1997), Sleepy Hollow, Starship Troopers 3: Marauder (2008) eta Alita: Battle Angel (2019).